પોતાને પડેલી મુશ્કેલીઓમાંથી થોડીઘણી મુશ્કેલીઓનું તેણે વર્ણન પણ કર્યું. યુદ્ધ મંત્રાલયની માંગણીઓને પૂરી કરવામાં તેની મદદ કરવા માટે તેણે કેદીઓનો આભાર પણ માન્યો. બ્રિનલિટ્ઝમાંથી કોઈ ઉત્પાદન બહાર ન પાડી શકવાની સામે તેણે માનેલો કેદીઓનો આભાર માર્મિક પણ લાગે! પરંતુ હકીકતે તેણે એક પણ વાત વ્યંગમાં નહોતી કહી! હેર ડિરેક્ટરે કહેલી વાતમાં, તંત્રને મૂર્ખ બનાવવામાં તેની મદદ કરવા બદલ કેદીઓ પ્રત્યે સ્પષ્ટ શબ્દોમાં નર્યો આભાર જ છલકાતો હતો.